Ένας κρυμμένος παράδεισος στην Τήνο. Είναι από εκείνους τους χώρους που σε κάνουν να ανυπομονείς να επιστρέψεις μετά τη βόλτα ή το μπάνιο στη θάλασσα. Όμορφη, παραδοσιακή αρχιτεκτονική με μοντέρνες ευκολίες και το σήμα κατατεθέν της Τήνου, έναν αναστηλωμένο περιστερώνα! Το σπίτι διαθέτει άπλετους χώρους οι οποίοι φωτίζονται ιδανικά το βράδυ από ένα συνδυασμό επιτοίχιων φωτιστικών, προβολέων και κρυφού φωτισμού με αποτέλεσμα μια ρομαντική και ζεστή ατμόσφαιρα. Το εξωτερικό ηχοσύστημα με το Bluetooth μας επέτρεψε να έχουμε κάθε βράδυ τη δική μας playlist να συνοδεύει το ποτό μας. Η εξωτερική ντουζιέρα, το απόλυτο must του ελληνικού καλοκαιριού, ήταν όνειρο κάτω από τον καυτό καλοκαιρινό ήλιο! Λόγω της παραδοσιακής αρχιτεκτονικής του κτιρίου, τα 2 από τα 3 υπνοδωμάτια είναι χαμηλοτάβανα, γεγονός όμως που δε δημιουργεί κανένα πρόβλημα αν έχετε φυσιολογικό ύψος όπως εμείς (μέχρι 1.70-1.75). Ο οικοδεσπότης πολύ εξυπηρετικός και άμεσα διαθέσιμος να λύσει οποιαδήποτε απορία και να κάνει την διαμονή ακόμα πιο ευχάριστη. Μια ξεχωριστή ταξιδιωτική εμπειρία!